section_heading: Fenologija vrste i biologija vrste
paragraph_text: Hridna lastavica je veća i ima šire tijelo od drugih ptica iz porodice Hirudinidae koje obitavaju na području Europe. Također, rep kod hridne lastavice je jedva rašljast te ima bijele pjege. Ova vrsta ptice je uniformno tamno smeđe obojana, ima crnkasto potkrilje i pjegavo grlo. Let je sporiji od ostalih lastavica te se sastoji od mnogo jedrenja. Duljina tijela je oko 14 cm, a raspon krila 32 – 34.5 cm. Hridnu lastavicu lagano je razlikovati od drugih ptica iz porodice Hirudinidae. Najsličnija vrsta je afrička hridna lastavica, no ona živi isključivo na području sjeverne Afrike i Bliskog istoka.